KOMISIJOS REGLAMENTAS (EB) Nr. 718/2005
2005 m. gegužės 12 d.
iš dalies keičiantis Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais (1), ypač į jo 19 straipsnio 6 dalį,
kadangi:
siekiant pagerinti Bendrijos sertifikato funkcionalumą, reikia iš dalies pakeisti Reglamento (EB) Nr. 2368/2002 IV priede nustatytus techninius ypatumus,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2368/2002 IV priedo antraštė „Numeracija“ yra iš dalies keičiama taip:
a)
ketvirtojoje įtraukoje:
i)
pirmos eilutės tekstas „(apšvietus UV spinduliais atsišviečia žaliai)“ yra išbraukiamas;
ii)
trečioji įtrauka yra išbraukiama;
b)
penktoji įtrauka keičiama taip: „Antras tipas - iš 8 skaičių sekos sudaryta nematomai atspausdinta numeracija (skaičiai tokie pat kaip ir pirmojo tipo) atsišviečia apšvietus UV spinduliais“.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gegužės 12 d.